মৌলভীবাজারের কমলগঞ্জ উপজেলা প্রশাসন ও জনশিখন কেন্দ্রের মতবিনিময় সভা ৭ জুলাই রোববার সকাল ১০ টায় উপজেলা পরিষদ হলরুমে অনুষ্ঠিত হয়েছে। উপজেলার সকল জনশিখন কেন্দ্র এর পক্ষে অ্যাডভোকেসী ও নেটওয়াকিং কমিটির আয়োজনে মতবিনিময় সভায় প্রধান অতিথি হিসাবে উপস্থিত ছিলেন কমলগঞ্জ উপজেলা নির্বাহী কর্মকর্তা মোহাম্মদ জাহিদুল ইসলাম মিঞা। কমিটির সভাপতি মাহবুবুর রহমান চৌধুরী (আবদাল) এর সভাপতিত্বে ও কমলকুঁড়ি পত্রিকার সম্পাদক পিন্টু দেবনাথ এর উপস্থাপনায় মতবিনিময় সভায় বিশেষ অতিথি হিসাবে উপস্থিত ছিলেন উপজেলা কৃষি কর্মকর্তা মোঃ সামছুদ্দিন আহমদ, সমাজসেবা কর্মকর্তা সরজিৎ কুমার পাল, উপজেলা শিক্ষা কর্মকর্তা কিশোলয় চক্রবর্তী, জনস্বাস্থ্য উপ-সহকারী প্রকৌশলী পনিরুজ্জামান। অন্যান্যদের মধ্যে বক্তব্য রাখেন হরিশ্মরণ জনশিখন কেন্দ্রের সভাপতি ডাঃ সারদা মল্লিক, লক্ষীপুর জনমিখন কেন্দ্রের কোষাধ্যক্ষ রিমা বেগম, চিতলীয়া জনশিখন কেন্দ্রের সভাপতি আব্বাস মিয়া প্রমুখ। জনশিখন কার্যক্রম বাস্তবায়নের বিভিন্ন কর্মসূচী উপর বক্তব্য রাখেন বাদে উবহাটা জনশিখন কেন্দ্রের সভাপতি ইউপি সদস্য লুৎফা বেগম ও উপজেলা প্রশাসনের নিকট প্রত্যাশা নিয়ে বক্তব্য রাখেন রামেশ্বরপুর জনশিখন কেন্দ্রের সাধারণ সম্পাদক শাহীনা বেগম। কমলগঞ্জ প্রতিনিধি॥